CELEX: 62013TN0520
Language: et
Date: 2013-09-25 00:00:00
Title: Kohtuasi T-520/13: 25. septembril 2013 esitatud hagi — Philip Morris Benelux versus Komisjon

23.11.2013   
            
            
               ET
            
            
               Euroopa Liidu Teataja
            
            
               C 344/65
            
         25. septembril 2013 esitatud hagi — Philip Morris Benelux versus Komisjon
   (Kohtuasi T-520/13)
   2013/C 344/120
   Kohtumenetluse keel: inglise
   
      Pooled
   
   
      Hageja: Philip Morris Benelux (Antwerpen, Belgia) (esindajad: advokaat K. Nordlander ja solicitor P. Harrison)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tunnistada hagi vastuvõetavaks;
            
         
               —
            
            
               tühistada Euroopa Komisjoni peasekretäri 15. juuli 2013. aasta otsus (edaspidi „vaidlustatud meede”), milles komisjon jättis rahuldamata hageja taotluse tutvuda tubakatoodete direktiivi läbivaatamise ettepanekuga kaasas olevate mõjuhinnanguaruande projektidega; ja
            
         
               —
            
            
               mõista hageja kohtukulud välja kostjalt.
            
         
      Väited ja peamised argumendid
   
   Hagi põhjendamiseks esitab hageja kolm väidet.
   
               1.
            
            
               Esimene väide, et vaidlustatud meetme võtmisega tegi komisjon ilmse hindamisvea ja rikkus määruse (EÜ) nr 1049/2001 (1) artikli 4 lõiget 3, kinnitades ja järeldades, et nii määruse artikli 4 lõike 3 esimene kui ka teine lõik (mis on teineteist välistavad) võiksid olla samal ajal samade vaidlusaluste faktide suhtes kohaldatavad.
            
         
               2.
            
            
               Teine väide, et vaidlustatud meetme võtmisega rikkus komisjon määruse (EÜ) nr 1049/2001 artikli 4 lõike 3 esimest lõiku, järeldades, et selles lõigus ette nähtud kitsas ja piiratud erand põhjendas mis tahes taotletava dokumendi avaldamisest keeldumist.
            
         
               3.
            
            
               Kolmas väide, et vaidlustatud meetme võtmisega rikkus komisjon määruse (EÜ) nr 1049/2001 artikli 4 lõike 3 teist lõiku, kuna taotletavad dokumendid ei ole arvamused ega ole seega kõnealuse määruse artikli 4 lõike 3 teise lõigu erandiga hõlmatud. Lisaks, (i) taotletavate dokumentide avaldamine ei kahjustaks komisjoni otsustusprotsessi; ja (ii) taotletavate dokumentide avaldamine teenib ülekaalukaid üldisi huve.
            
         
      (1)  Euroopa Parlamendi ja nõukogu 30. mai 2001. aasta määrus (EÜ) nr 1049/2001 üldsuse juurdepääsu kohta Euroopa Parlamendi, nõukogu ja komisjoni dokumentidele (EÜT L 145, lk 43; ELT eriväljaanne 01/03, lk 331).